תמיר ידעי

ידעי (מימין) עם [[אהוד ברק, בני גנץ וטל רוסו במתקפת הטרור בכביש 12 ב-2011]]
מפקד [[עוצבת האש ירון פינקלמן (במרכז) מסביר לידעי (מימין) ולרמטכ"ל אביב כוכבי (משמאל) על מבצע חלוקת המזון של העוצבה בבני ברק, בעת התפרצות נגיף הקורונה בישראל, 2020]]
מפקד [[פיקוד העורף היוצא, תמיר ידעי בטקס חילופי מפקד הפיקוד, 2020]]
תמיר ידעי (נולד ב-16 בדצמבר 1969) הוא קצין בצה"ל בדרגת אלוף, המשמש כמפקד זרוע היבשה. קודם לכן שימש בין היתר מפקד פיקוד המרכז, מפקד פיקוד העורף, מפקד המרכז לאימוני מפקדות, מפקד אוגדת איו"ש, ראש חטיבת תורה והדרכה באמ"ץ, מפקד אוגדת אדום, מפקד חטיבת גולני ומפקד יחידת אגוז.

== ביוגרפיה ==
ידעי התגייס לצה"ל בשנת 1988, ושובץ בגדוד 51 בחטיבת גולני. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 51 ומונה למפקד מחלקה, והוביל אותה בלחימה בדרום לבנון, בין השאר בהתקלות עם חוליית מחבלים, שהתרחשה במרץ 1991, בוואדי מוזלם הסמוך לכפר ראמיה שבלבנון. הייתה זו ההתקלות הראשונה שלו, אולם מפקד הגדוד, ארז גרשטיין, שנילווה אל הכוח נסך בו ביטחון, והוא הוביל את הכוח להסתערות על שלושת המחבלים שנהרגו מטווח קצר. בהמשך שימש כקצין המבצעים הגדודי. לאחר מכן מונה למפקד פלוגה בגדוד 51. בהמשך שימש כסגן מפקד גדוד 12. לאחר מכן מונה למפקד מחזור בבא"ח גולני. בהמשך שימש כקצין אג"ם של חטיבת גולני. לאחר מכן מונה לראש לשכת סגן הרמטכ"ל, אצל האלופים מתן וילנאי ושאול מופז. בסיום התפקיד יצא ללימודים בפו"ם.

ב-1 במרץ 1998 הועלה לדרגת סא"ל ומונה למפקד גדוד 13, במהלך התפקיד הוביל כוח במרדף אחר מחבל מארגון החמאס בגזרת חברון, ונפצע בהיתקלות, כתוצאה מן הפציעה סיים את תפקידו כמפקד הגדוד בשנת 1999. לאחר שהחלים מן הפציעה, מונה בשנת 2000 למפקד יחידת אגוז, והוביל אותה בלחימה בין היתר במבצע חומת מגן, ובכלל זה בכיבוש המוקטעה ברמאללה. בתפקיד זה שירת עד שנת 2002.

ב-3 ביוני 2002 הועלה לדרגת אל"ם ומונה למפקד עוצבת ברעם, ושימש בתפקיד עד שנת 2004. לאחר מכן היה חניך במכללה לביטחון לאומי במחזור ל"ב (2004–2005). ב-4 בספטמבר 2005 מונה למפקד חטיבת גולני, ופיקד על החטיבה בין היתר במהלך מלחמת לבנון השנייה, ובכלל זה במהלך קרב בינת ג'בייל בו פגעו לוחמי החטיבה בכארבעים מחבלי חזבאללה, בתום הקרב הוביל את חילוץ שמונת ההרוגים מגדוד 51. לאחר המלחמה החליט על חידוש "מרוץ גולני" מהחרמון ועד אילת, כדי להשיב את המוראל ולחזק את החיילים, וזאת לאחר מספר שנים של הפסקה עקב אילוצים תקציביים ומבצעיים. בתפקיד זה שירת עד 27 באוגוסט 2008. לאחר עשרים שנות שירות בחטיבת גולני, יצא לשנת לימודים.

ב-1 ביולי 2009 הועלה לדרגת תא"ל ומונה למפקד עוצבת אדום. באוגוסט 2011 פיקד על כוחות צה"ל והימ"מ שהוזנקו לגזרת האוגדה, בעקבות מתקפת הטרור בדרום ישראל, בו חדרו מחבלים דרך סיני, והרגו 6 אזרחים שוטר וחייל ופצעו עוד כ-30 אזרחים, והוביל את הפעילות בשטח שהביאה להריגת המחבלים. את תפקידו סיים ב-7 בספטמבר 2011. לאחר מכן שימש כראש חטיבת תורה והדרכה באמ"ץ בין השנים 2011–2013. ב-4 באפריל 2013 מונה למפקד אוגדת איו"ש, ופיקד עליה בין היתר במבצע שובו אחים, בתפקידו שימש עד 5 באוגוסט 2015. בסיום התפקיד יצא ללימודים. לאחר מכן מונה למפקד המרכז לאימוני מפקדות, והשתתף בהקמת בית הספר לפיקוד, שליטה ומטה מבצעי, שלימים נקרא פיקוד ההכשרות והאימונים.

ב-2 בפברואר 2017 הועלה לדרגת אלוף וב-5 בפברואר נכנס לתפקידו כמפקד פיקוד העורף, ושימש בתפקיד בין היתר במהלך התפרצות נגיף הקורונה בישראל. בתפקיד זה שירת עד 19 במאי 2020. ב-14 ביולי 2020 מונה למפקד פיקוד המרכז, תפקיד בו שימש עד 11 באוגוסט 2021. ב-12 באוקטובר 2021 מונה למפקד זרוע היבשה.

== חיים אישיים ==
ידעי מתגורר בכפר סבא, נשוי ליפעת ואב לשלושה. בעל תואר ראשון במדעי המדינה ולימודי המזרח התיכון מהאוניברסיטה העברית בירושלים, תואר שני בביטחון לאומי מהמכללה לביטחון לאומי, ותואר שני נוסף במנהל עסקים מהמרכז האקדמי פרס. בוגר תוכנית המנהיגות הבכירה של קרן וקסנר מחזור 2016.

== לקריאה נוספת ==
* 
* 
* 
* 

== קישורים חיצוניים ==

* [https://web.archive.org/web/20131005112159/http://www.golani.co.il/show_item.asp?itemId=49339&levelId=60691&itemType=3&prm=t=5 תמיר ידעי באתר חטיבת גולני]
* 
* 
* 
* , פרק מספרו של עשהאל לובוצקי, מן המדבר והלבנון, הוצאת ידיעות ספרים, מתוך אתר הגבורה
* [http://www.youtube.com/watch?v=LyYYsTF7k0w עשרת האחים], תמיר ידעי מספיד את עשרת הרוגי גדוד 51 במלחמת לבנון השנייה, אתר יוטיוב 
* [http://dover.idf.il/IDF/News_Channels/today/09/07/0772.htm מפקד חדש לעוצבת אדום – תא"ל תמיר ידעי] , באתר דובר צה"ל
* 
* 
* 
* 
* 
* 
* 
* אפרים לפיד, [https://www.idf.il/אתרים/מערכות/בין-המערכות/מערכות-עורף-ריאיון-סיכום-עם-מפקד-פיקוד-העורף/ ראיון סיכום עם מפקד פקע"ר היוצא, אלוף תמיר ידעי], אתר צה"ל, 21 במאי 2020

מכּתביו:
* 
* * 
* 
* תמיר ידעי וערן אורטל, [https://www.idf.il/%D7%90%D7%AA%D7%A8%D7%99-%D7%99%D7%97%D7%99%D7%93%D7%95%D7%AA/%D7%9E%D7%A8%D7%9B%D7%96-%D7%93%D7%93%D7%95/%D7%92%D7%99%D7%9C%D7%99%D7%95%D7%9F-39-%D7%9E%D7%A2%D7%92%D7%9C-%D7%A9%D7%9C%D7%99%D7%A9%D7%99-%D7%91/%D7%AA%D7%A0%D7%95-%D7%9C%D7%9E%D7%98%D7%9B-%D7%9C-%D7%9C%D7%A0%D7%A6%D7%97-%D7%94%D7%9E%D7%A4%D7%AA%D7%97-%D7%9C%D7%94%D7%AA%D7%9E%D7%95%D7%93%D7%93%D7%95%D7%AA-%D7%A2%D7%9D-%D7%90%D7%99%D7%A8%D7%90%D7%9F-%D7%A0%D7%9E%D7%A6%D7%90-%D7%91%D7%A4%D7%99%D7%AA%D7%95%D7%97-%D7%94%D7%9B%D7%95%D7%97-%D7%94%D7%98%D7%A8%D7%99%D7%98%D7%95%D7%A8%D7%99%D7%90%D7%9C%D7%99-%D7%90%D7%9C%D7%95%D7%A3-%D7%AA%D7%9E%D7%99%D7%A8-%D7%99%D7%93%D7%A2%D7%99-%D7%95%D7%AA%D7%90-%D7%9C-%D7%A2%D7%A8%D7%9F-%D7%90%D7%95%D7%A8%D7%98%D7%9C/ תנו למטכ"ל לנצח: המפתח להתמודדות עם איראן נמצא בפיתוח הכוח הטריטוריאלי], בין הקטבים 39, אוקטובר 2022.

== הערות שוליים ==

קטגוריה:מפקדי גדודים בחטיבת גולני
קטגוריה:מפקדי יחידת אגוז
קטגוריה:מפקדי עוצבת ברעם
קטגוריה:מפקדי חטיבת גולני
קטגוריה:מפקדי עוצבת אדום
קטגוריה:ראשי חטיבת תורה והדרכה
קטגוריה:מפקדי אוגדת אזור יהודה ושומרון
קטגוריה:מפקדי פיקוד העורף
קטגוריה:מפקדי פיקוד המרכז
קטגוריה:מפקדי זרוע היבשה
קטגוריה:אלופי צה"ל
קטגוריה:חברי המטה הכללי של צה"ל
קטגוריה:חברי המטה הכללי של צה"ל במלחמת חרבות ברזל
קטגוריה:בוגרי תיכון כצנלסון
קטגוריה:בוגרי המכללה לביטחון לאומי
קטגוריה:בוגרי האוניברסיטה העברית בירושלים
קטגוריה:בוגרי המרכז האקדמי פרס
קטגוריה:קציני צה"ל בוגרי תוכנית המנהיגות הבכירה של קרן וקסנר
קטגוריה:כפר סבא: אישים
קטגוריה:ישראלים שנולדו ב-1969